**П Р О Т О К О Л**

№ 20

Днес, 21.10.2023г., в 13:00 часа се проведе заседание на Общинската избирателна комисия - Каварна при следния проект за дневен ред:

1. **Избор на зам.-председател, който ще подписва секретаря на ОИК Каварна до завръщането му;**
2. **Извършване на промяна в СИК;**
3. **Разглеждане на постъпила жалба.**

На заседанието присъстват осем от членовете на комисията.

Докладва: Председателят на ОИК.

Протокола води Даниела Николова Михайлова

Гласуван бе дневния ред.

Гласували 8 членове на ОИК, за-8, против-няма.

**От заседанието отсъстват:** Ганка Георгиева Василева – секретар (в болничен), Захари Николов Захариев – член (в командировка) и Недялка Желева Генова – член (в командировка).

**По т.1 от дневния ред: Избор на зам.-председател, който ще подписва секретаря на ОИК Каварна до завръщането му.**

Във връзка с отсъствие на секретаря на ОИК – Каварна, поради болничен и на основание чл. 87, ал. 1, т. 1, във връзка с Решение на ЦИК № 2261-МИ от 31.08.2023 г., Общинска избирателна комисия Каварна, единодушно с 8 гласа „за“

**Р Е Ш И:**

**В отсъствието на Ганка Георгиева Василева** – секретар на ОИК Каварна, решенията, протоколите и удостоверенията да се подписват от **Теменужка Стефанова Габракова – зам.-председател на ОИК.**

**По т.2 от дневния ред: Извършване на промяна в СИК**

Във връзка с постъпило предложение с Вх. № 75/19.10.2023 г. в ОИК Каварна от Елена Тодорова Йорданова, упълномощен представител на ПП „ГЕРБ“ за община Каварна, област Добрич, за освобождаване на член на СИК в община Каварна, както следва: Тодорка Дженкова Георгиева - Арнаудова – член на **СИК 081700007**

 В предложението са посочени имената и данните за лицето, което ще замени освободения член, посочен по-горе. Изпълнени са изискванията на закона, съобразно замяна членовете на СИК.

Предвид изложеното и на основание чл. 87, ал.1, т.5 от Изборния кодекс, както и постъпило предложение с  Вх. № 75/19.10.2023 г., Общинска избирателна комисия Каварна, единодушно с 8 гласа „за“

**Р Е Ш И:**

**ОСВОБОЖДАВА** следния член на СИК в Община Каварна, предложен от ПП „ГЕРБ“:

Тодорка Дженкова Георгиева - Арнаудова – член на СИК 081700007 и

**НАЗНАЧАВА** за член на СИК в Община Каварна, предложен от ПП „ГЕРБ“:

Силвия Веселинова Петрова – член на СИК 081700007.

Да се анулира издаденото удостоверение на освободения член на СИК и да се издаде удостоверение на назначения член на СИК.

**По т.3 от дневния ред: Разглеждане на постъпила жалба**

В ОИК-Каварна e постъпила жалба с вх. №2 от 19.10.2023г. в 15:29ч. в регистъра на жалбите от Местна коалиция БЪЛГАРСКА ПРОГРЕСИВНА ЛИНИЯ(Левицата!-БВ-ДПС). Впоследствие, същата жалба е постъпила в ОИК-Каварна подписана и сканирана на официалния имейл адрес на ОИК-Каварна, както и в оригинал. В същата се твърди, че в агитационните материали на МК ВМРО – БНД (ИТН, БР) се съдържа национален символ, а именно знамето на Република България, което представлява нарушение на чл. 183, ал. 4 от Изборния кодекс. Приложен е снимков материал на разлепени плакати, в който се твърди, че съдържа национален символ, а именно знамето на Република България.

За установяване наличието на упоменатото в посочената жалба, присъстващите членове на ОИК Каварна извършиха оглед на място на поставени плакати на посочената местна коалиция – плакат на кандидат за кмет, както и такъв за общински съветници. На мястото на огледа, всеки от присъстващите изрази мнение, което се описа в „Протокол от извършен оглед“, неразделна част от настоящия.

В хода на извършения оглед и след обстойно запознаване на постъпилата жалба, се изрази следното:

**Даниела Мирчева Николова** – председател на ОИК Каварна: „Считам жалбата за неоснователна, защото виждам в съседство в емблемата на Демократична България същите три ивици като на плаката на МК ВМРО – БНД (ИТН, БР). Считам, че щом ЦИК не го е приел за българското знаме, случаят според мен е аналогичен.“

**Теменужка Стефанова Габракова** – зам. - председател на ОИК Каварна: „Считам жалбата за основателна, тъй като има внушение за национален символ – българското знаме.“

**Павлета Красимирова Стоянова**– зам. - председател на ОИК Каварна: „Считам жалбата за неоснователна, тъй като виждам три цветни ивици, върху които има изписан надпис, според ЗДПНЗРБ размера, формата и цветовете са определени.“

**Татяна Кирилова Илиева** – зам. - председател на ОИК Каварна: „Считам жалбата за основателна, защото виждам българското знаме.“

**Анастасия Стефанова Сигинова**– член на ОИК Каварна: „Считам жалбата неоснователна, против нея съм. Няма налице българското знаме, не са спазени пропорциите и има изписан текст върху бялата ивица.“

**Нина Красимирова Илиева**– член на ОИК Каварна: „Считам жалбата за основателна. Считам, че е налице нарушение на чл.183, ал.4 от ИК“

**Даниела Николова Михайлова**– член на ОИК Каварна: „Считам жалбата за основателна, тъй като в долния десен ъгъл на плакатите виждам внушение за българското знаме“

**Мария Янакиева Тинева**– член на ОИК Каварна: „Считам жалбата за основателна, тъй като се съдържа трицветно изображение – бяло, зелено, червено, които са внушение за българското знаме. Считам, че е налице нарушение на чл.183, ал.4 от ИК.“

Във връзка с гореописаното по т.1 се подложи на гласуване:

Проект на решение №1: Указва на Кмета на Община Каварна да премахне и изземе агитационните материали на МК ВМРО – БНД (ИТН, БР), изработени в нарушение на чл.183, ал.4 от ИК, разпространявани на територията на община Каварна.

Във връзка с горепосоченото и чл.87, ал.1, т.1 ИК, ОИК – Каварна гласува по следния начин: Даниела Мирчева Николова: против

Теменужка Стефанова Габракова: за

Павлета Красимирова Стоянова: против

Татяна Кирилова Илиева: за

Анастасия Стефанова Сигинова: против

Нина Красимирова Илиева: за

Даниела Николова Михайлова: за

Мария Янакиева Тинева: за

Проект на решение №2: Оставя без уважение жалба, подадена от Местна коалиция БЪЛГАРСКА ПРОГРЕСИВНА ЛИНИЯ (Левицата!-БВ-ДПС) с вх. №2 от 19.10.2023г.

Във връзка с горепосоченото и чл.87, ал.1, т.1 ИК, ОИК – Каварна гласува по следния начин: Даниела Мирчева Николова: за

Теменужка Стефанова Габракова: против

Павлета Красимирова Стоянова: за

Татяна Кирилова Илиева: против

Анастасия Стефанова Сигинова: за

Нина Красимирова Илиева: против

Даниела Николова Михайлова: против

Мария Янакиева Тинева: против

Във връзка с чл. 85, ал.4 ИК, ОИК Каварна установи, че за приемане на решение по т.3 от дневния ред няма необходимото мнозинство от 2/3 от присъстващите членове на комисията и поради горното

**Р Е Ш И:**

Постановява решение за отхвърляне на предложените проекти за решение по смисъла на чл.85, ал.4 от ИК.

      Заседанието приключи в 16:15 ч.

Председател.:……………………

Даниела Мирчева Николова

Теменужка Стефанова Габракова: ……………………..

Зам.-председател

Павлета Красимирова Стоянова:………………………..

Зам.-председател

Татяна Кирилова Илиева:…………………………….

Зам.-председател

Членове:

Анастасия Стефанова Сигинова:………………………

Нина Красимирова Илиева:…………………………….

Даниела Николова Михайлова:…………………………

Мария Янакиева Тинева…………………………………